|  |  |
| --- | --- |
| Numri i lëndës: | 2018:035308 |
| Datë: | 27.11.2018 |
| Numri i dokumentit:  | 00178151 |

**P.nr. 209/17**

**NË EMËR TË POPULLIT**

**GJYKATA THEMELORE NË PEJË – DEPARTAMENTI I PËRGJITHSHEM**, sipas Gjyqtarit të vetëm gjykues Shaqë Curri, me pjesëmarrjen e sekretares juridike Fitore Bojku, në çështjen penale kundër të pandehurit, R.U., nga fsh. L., K. P., për shkak të veprës penale: mbajtja në pronësi, kontroll apo posedim të paautorizuar të armës nga neni 374 par.1, të KPRK, sipas aktakuzës së PP/II. nr.147/17, të dt.24.02.2017, pas mbajtjes së seancës publike të shqyrtimit fillestar të datës, 19.11.2018, në praninë e Prokurores të Shtetit Lumturije Hoxha, të pandehurit, mbrojtësit të tij av. A. R., në të njëjtën ditë bie dhe shpall publikisht, ndërsa me dt.26.11.2018, përpiloi këtë:

**A K T GJ Y K I M**

I pandehuri,

**R.U., i identifikuar në bazë të letërnjoftimit nr........, i lindur me ......., në P., me vendbanim në fsh. L., K. P., i biri i S. dhe nënës R., e gjinisë M., ka të kryer shkollën e mesme, student, i pamartuar, i gjendjes së dobët ekonomike, Shqiptar, Shtetas i Republikës së Kosovës, gjendet në liri**.

**ËSHTË FAJTOR**

**Për shkak se:**

Me dt. 25.12.2016, rreth orës 03:20, në rrugën “ ......”, në P. , i pandehuri R.U. përderisa ishte duke qarkulluar me veturën e tij, të tipit “Golf V”, me targa ......., pasi ishte ndalur dhe kontrolluar nga ana e policisë, i është gjetur në mbajtje, pronësi, kontroll, ose posedim të paautorizuar arma dhe atë: 1 (një) pistoletë, me nr. serik ET-1081693, kal.6.35, prodhim i panjohur së bashku me karikator pa municion, të gjitha këto në kundërshtim me ligjin e zbatueshëm lidhur me armët.

-me çka ka kryer vepër penale “ mbajtja në pronësi, kontroll ose posedim të paautorizuar të armëve” nga neni 374 par.1 të KPRK-së.

Andaj gjykata në aplikim të në nenin 7, 42, 46, 49,73 dhe nenit 374 par.1 , nenit 233 par 2 nen par 2.1 dhe 22 të KPP-së 247, 365 dhe 366, të KPPRK-së, sipas marrëveshjes së pranimit të fajësisë PP/II. nr.147/2017 , i shqipton

**DËNIM ME GJOBË**

Në lartësi prej 300 (treqind) €, të cilën gjobë është i obliguar që ta paguajë në afat prej 2 (dy) muajsh, nga dita e plotfuqishmërisë se aktgjykimit .

Nëse i pandehuri i lartcekur dënimin nuk e paguan në afat të caktuar, atëherë dënimin me gjobë gjykata do ta zëvendësojë me dënim burgu, duke llogaritur një ditë burgim për çdo 20 euro të gjobës

I pandehuri obligohet në paguarjen e shpenzimeve të procedurës penale shumën prej 20 (njëzet) dhe të paushallit gjyqësor 15 (pesëmbëdhjetë) €, gjithsejtë shumën prej 35 (tridhjetepesë) euro, në afat prej 15 ditësh, pas plotfuqishmërisë së këtij aktgjykimi.

I pandehuri obligohet që të paguajë taksën për programin e kompensimit të viktimave të krimit, në shumë prej 30 euro, në afat prej 15 ditësh pas plotfuqishmërisë së këtij aktgjykimi.

Ndaj të pandehurit në kuptim të nenit 69 të KPRK-së, shqiptohet

**DËNIMI PLOTËSUES** –**KONFISKOHET**- arma- 1 (një) pistoletë, me nr. serik ET-1081693, kal.6.35, prodhim i panjohur së bashku me karikator pa municion.

**URDHËROHET** që arma e konfiskuar të shkatërrohet pas arritjes së ekspertizës për ekzaminim.

**A r s y e t i m**

Prokuroria Themelore në Pejë – Departamenti për Krime të Përgjithshme, ka ngrit aktakuzë Pejë, P/II.nr. nr.147/17, të dt.24.02.2017, kundër të pandehurit R.U., nga fsh. L., K. P., për shkak të veprës penale mbajtja në pronësi, kontroll, posedim i paautorizuar i armëve, nga neni 374 par.1 të KPRK-së,

Me datë 08.02.2017, prokurorja e shtetit dhe i pandehuri në prezencën e mbrojtësit të tij kanë lidhur marrëveshje për pranimin e fajësisë, ne të cilën i pandehuri ka pranuar fajësinë për vepër penale të cekur më lartë, ndërsa prokurori i shtetit ka pranuar që të njëjtit ti vërtetohet dënimi me gjobë në kufijtë e dënimit mes shumës prej 300 deri 400 euro.

Gjykata me dt. 19.11.2018, ka caktuar seancën për shqyrtimin e marrëveshjes mbi pranimin e fajësisë, ku prezent kanë qenë prokurorja e shtetit Lumturije Hoxha, i pandehuri R.U., ndërsa ka munguar mbrojtësi i tij av. F.D., i caktuar sipas autorizimit. Meqenëse i pandehuri në seancë e revokoi autorizimin ndaj avokatit F. D.j, gjykata ia caktojë sipas detyrës zyrtare mbrojtësin av. A. R..

Me rastin e shqyrtimit të marrëveshjes për pranimin e fajësisë, sipas nenit 247 par 1, lidhur me nenin 233 par 18 të KPP-së, gjykata fillimisht ka përcaktuar se i pandehuri ka kuptuar natyrën e veprës penale, se pranimi i fajësisë është bërë vullnetarisht, pas konsultimeve të mjaftueshme me mbrojtësin e tij dhe se nuk ka qenë i detyruar, apo shtrënguar në asnjë mënyrë që të pranojë fajësinë se pranimi i fajësisë ka mbështetje në fakte dhe prova materiale të cilat paraqitën në aktakuzë dhe se nuk ekziston asnjë rrethanë e paraparë me nenin 253 par 1 dhe 2 të KPP-së.

Gjykata është bindur se janë plotësuar kushtet nga neni 233 par 18 i KPP-së, andaj ka pranuar marrëveshjen për pranimin e fajësisë dhe në pajtim me marrëveshjen, gjykata të pandehurit i ka shqiptuar dënimin me gjobë, si në dispozitiv të këtij aktgjykimi.

Me rastin e matjes dhe shqiptimit të dënimit gjykata për të pandehurin, mori parasysh rrethanat lehtësuese dhe rënduese që ndikojnë në llojin dhe lartësinë e dënimit në pajtim me nenin 73 par.1, të KPRK-së, ku si rrethana lehtësuese mori sjelljen e tij korrektë në gjykatë gjatë shqyrtimit, i njëjti ka pohuar se ndjen keqardhje, si dhe pranimin e fajësisë sipas marrëveshjes, ndërsa rrethana rënduese nuk gjeti.

Gjykata ka ardhur ne përfundim se dënimi i shqiptuar të pandehurit, është në përputhje me shkallën e përgjegjësisë penale dhe me intensitetin e rrezikimit të vlerave të mbrojtura të shoqërisë, gjithashtu është e bindur se vendimi mbi dënim do të shërbej për arritjen e qëllimit të dënimit në pengimin e të pandehurit ne kryerjen e veprave penale ne të ardhmen, por ai do të ndikojë edhe si preventivë e përgjithshme për personat tjerë, që të përmbahen nga kryerja e veprave penale në përputhje me nenin 41 të KPPRK-se.

Duke u bazuar ne nenin 450 par. 1 dhe 2 nën par. 2.1 dhe 2.6 të KPPRK-se, gjykata ka përcaktuar shpenzimet procedurale për paushallin gjyqësor në shumë prej 35 (tridhjetë e pesë) euro, duke u bazuar ne shpenzimet qe janë shkaktuar nga fillimi i kësaj procedure e deri ne përfundimin e saj.

Konform nenit 39 par.1, 2, 3, nënpar.3.1, të ligjit për kompensimin e viktimave të krimit, e obligoi në pagesën e taksë, si në dispozitiv të këtij aktgjykimi.

Vendimi lidhur me konfiskimin e sendit është marr në kuptim të nenit 69 të KPRK-së.

Nga arsyet e cekura më lartë dhe me zbatimin e nenit 370 të KPPRK-së, është vendosur si në dispozitiv të këtij aktgjykimi.

**GJYKATA THEMELORE NË PEJË, DEPARTAMENTI PËRGJITHSHËM-P.nr.209/17**

**Sekretarja juridike Gj y q t a r i**

 Fitore Bojku Shaqë Curri

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, Gjykatës së Apelit në Prishtinë,

pas marrjes së të njëjtit, e përmes kësaj gjykate